পিটার বার্জ
পিটার জন পার্নেল বার্জ (; জন্ম: ১৭ মে, ১৯৩২ - মৃত্যু: ৫ অক্টোবর, ২০০১) কুইন্সল্যান্ডের ব্রিসবেনের ক্যাঙ্গারু পয়েন্ট এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৫৫ থেকে ১৯৬৬ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন পিটার বার্জ।
পিটার বার্জ
১৯৬৮ থেকে ১৯৭৯ সময়কালে পিটার বার্জ রাজ্য দল নির্বাচকের দায়িত্ব পালন করেন। পরিচালনা পরিষদের সদস্য থাকা অবস্থায় ১৯৯০ থেকে ১৯৯৪ সময়কালে কিউসিএ’র সহঃসভাপতির দায়িত্বে ছিলেন। আন্তর্জাতিক ক্রিকেট কাউন্সিল মনোনীত ম্যাচ রেফারির দায়িত্বে ছিলেন পিটার বার্জ। দায়িত্ব পালনকালীন ১৯৯৪ সালে ইংল্যান্ড দলনায়ক মাইক অ্যাথারটনের পকেট থেকে রক্ষিত ধূলা দিয়ে বলে আঁচড় কাটার অভিযোগের ন্যায় বিতর্কে জড়িয়ে পড়েন। ওভালে সদ্য আন্তর্জাতিক ক্রিকেট অঙ্গনে ফিরে আসা সফরকারী দক্ষিণ আফ্রিকা দলের বিপক্ষে খেলাকালীন এ ঘটনা ঘটে।